Nathan Fein

Nathan Fein (født 14. april 1887 i Klykoliai/Klikoln i guvernementet Kovno i keiserdømmet Russland, død 15. mars 1945 i nærheten av Buchenwald) var en av siste norske jødene som ble drept under andre verdenskrig.

Biografi
Han innvandret til Norge i 1907 og arbeidet i butikk i Oslo.

Han ble internert på Grini 2. september 1942, deportert 20. november 1942 med MS «Monte Rosa» og kom deretter til Auschwitz. Høsten 1944 kom fem-seks norske fanger fra Majdanek lenger øst og disse fikk tilsendt Røde Kors-pakker med mat som de delte med Kai Feinberg og Nathan Fein.Fange nr 79108 vender tilbake, Kai Feinberg og Arnt Stefansen, Cappelen, 1995 Da Auschwitz ble evakuert i januar 1945 ble han sammen med andre overlevende sendt til Buchenwald. Blant disse var også Leo Eitinger, Samuel Steinmann, Julius Paltiel, Assor og Pelle Hirsch fra Norge.

Under de kaotiske forholdene på slutten av krigen ble han fra Buchenwald sendt på en ny marsj med andre jøder og trolig skutt i et steinbrudd i nærheten. Våre falne oppgir dødsdato til april 1945.Våre falne 1939-1945. Oslo: Grøndahl, 1949. Bruland oppgir 15. mars som dødsdato.Bruland, Bjarte: Øyenvitner. Lysaker: Dinamo forlag, 2012. Steinmann, Paltiel og brødrene Hirsch gjemte seg 6. april 1945 og holdt seg skjult til leiren ble frigjort 11. april.Aftenposten 9.11.05 Ifølge Ottosen var Fein blant de omkring 4000 jødene som 6. april ble plukket ut og sendt på transport med ukjent destinasjon, mens de fire andre norske gjemte seg (Eitinger hadde tatt identiteten til en ikke-jødisk fange).Ottosen, Kristian: I slik en natt - historien om deportasjonen av jøder fra Norge. Aschehoug, 1995.

 Referanser 

Kategori:Norske konsentrasjonsleirfanger under andre verdenskrig
Kategori:Litauere
Kategori:Fanger i Auschwitz
Kategori:Fanger i Buchenwald
Kategori:Holocaustofre
Kategori:Personer fra Akmenė kommune